รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 15 กุมภาพันธ์ 2565
วันพฤหัสบดีที่ 17 กุมภาพันธ์ 2565
สรุปข่าวการประชุมคณะรัฐมนตรี 15 กุมภาพันธ์ 2565
พลเอก ประยุทธ์  จันทร์โอชา นายกรัฐมนตรี   เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (15 กุมภาพันธ์ 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงกําหนดค่าธรรมเนียมสําหรับการประกอบกิจการเกี่ยวกับสินค้าเกษตร พ.ศ. ....
2.  เรื่อง  ร่างกฎกระทรวงกําหนดอัตราค่าธรรมเนียมสําหรับผู้ประกอบวิชาชีพวิศวกรรมควบคุม (ฉบับที่ ..) พ.ศ. ....
3.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่แขวงแสมดํา
เขตบางขุนเทียน และแขวงบางบอนใต้ เขตบางบอน กรุงเทพมหานคร พ.ศ. ....
4.  เรื่อง  ร่างกฎกระทรวงยกเลิกการกําหนดเขตทะเลชายฝั่ง พ.ศ. .... และร่างกฎกระทรวงกําหนดเขตทะเลชายฝั่ง แยกเป็นรายจังหวัด 23 จังหวัด รวมทั้งสิ้น 24 ฉบับ
5.  เรื่อง  ร่างประกาศกระทรวงทรัพยากรธรรมชาติและสิ่งแวดล้อม เรื่อง มาตรการคุ้มครองทรัพยากรทางทะเลและชายฝั่งในพื้นที่เกาะราชาใหญ่ และเกาะราชาน้อย
ตําบลราไวย์ อําเภอเมือง จังหวัดภูเก็ต พ.ศ. ....
6.  เรื่อง  ร่างกฎกระทรวงระบบการป้องกันและควบคุมโรคระบาด (ฉบับที่ ..) พ.ศ. ....
7.  เรื่อง  ร่างกฎกระทรวงออกตามความในประมวลกฎหมายยาเสพติดและพระราชบัญญัติวิธีพิจารณาคดียาเสพติด (ฉบับที่ 2) พ.ศ. 2564 รวม 3 ฉบับ
8.  เรื่อง  ร่างประกาศสํานักนายกรัฐมนตรี เรื่อง กําหนดชื่อประเทศ ดินแดนเขตการปกครอง และเมืองหลวง
9.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมเมืองปากพนัง จังหวัดนครศรีธรรมราช พ.ศ. .... (แก้ไขเพิ่มเติมกฎกระทรวงให้ใช้บังคับผังเมือง รวมเมืองปากพนัง จังหวัดนครศรีธรรมราช พ.ศ. 2555)
เศรษฐกิจ – สังคม
10.  เรื่อง  ขอความเห็นชอบให้การประปาส่วนภูมิภาคปรับเพิ่มเงินค่าตอบแทนพิเศษรายเดือนให้แก่พนักงานที่ปฏิบัติงานในพื้นที่เสี่ยงภัยจังหวัดชายแดนภาคใต้
11.  เรื่อง  การปรับเพิ่มอัตราเงินอุดหนุนรายบุคคลสําหรับนักเรียนพิการในโรงเรียนเอกชน ประเภทสามัญศึกษาและอาชีวศึกษา ระดับประกาศนียบัตรวิชาชีพ (ปวช.)
12.  เรื่อง  (ร่าง) แผนปฏิบัติการ ด้านการควบคุมยาสูบแห่งชาติ ฉบับที่สาม พ.ศ. 2565 - 2570
13.  เรื่อง  รายงานสถานการณ์การส่งออกของไทย เดือนธันวาคม ทั้งปี 2564 และแนวโน้ม ปี 2565
14.  เรื่อง  รายงานสรุปผลการดําเนินการตามยุทธศาสตร์ชาติ ประจําปี 2564 และรายงานสรุปผลการดําเนินการตามแผนการปฏิรูปประเทศ ประจําปี 2564
15.  เรื่อง  (ร่าง) แผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี พ.ศ. 2564 – 2580
16.  เรื่อง  สรุปผลการดําเนินการป้องกันและลดอุบัติเหตุทางถนนช่วงเทศกาลปีใหม่ พ.ศ. 2565
17.  เรื่อง  การแก้ไขข้อขัดข้องการดําเนินการตามมติคณะรัฐมนตรีเมื่อวันที่ 28 กันยายน 2564
18.  เรื่อง  (ร่าง) แผนรองรับวิกฤตการณ์ด้านน้ํามันเชื้อเพลิง พ.ศ. 2563 - 2567(ฉบับปรับปรุง ครั้งที่ 1)
19.  เรื่อง  มติคณะกรรมการนโยบายยานยนต์ไฟฟ้าแห่งชาติ ครั้งที่ 3/2564และครั้งที่ 1/2565
20.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 4/2565 และผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 5/2565
ต่างประเทศ
21.  เรื่อง  ผลการหารือระหว่างรองนายกรัฐมนตรีและรัฐมนตรีว่าการกระทรวงการต่างประเทศกับนางเอลิซาเบท ทรัสส์ รัฐมนตรีว่าการกระทรวงการต่างประเทศ
สหราชอาณาจักรในโอกาสเยือนประเทศไทยอย่างเป็นทางการ
22.  เรื่อง  ความคืบหน้าการดําเนินงานเกี่ยวกับการประชุมรัฐมนตรีองค์การการค้าโลกสมัยสามัญ ครั้งที่ 12 และการประชุมที่เกี่ยวข้อง
23.  เรื่อง  สรุปการดําเนินโครงการ Country Programme (CP) ระยะที่ 1 ระหว่างไทยกับ OECD
24.  เรื่อง  ร่างหนังสือแสดงเจตจํานง (Letter of Intent: LOI) สําหรับข้อริเริ่มความต้องการใช้พลังงานสะอาด (Clean Energy Demand Initiative: CEDI) ระหว่างรัฐบาลแห่งราชอาณาจักรไทยและภาคเอกชนของประเทศสหรัฐอเมริกา
แต่งตั้ง
25.  เรื่อง  การแต่งตั้งผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน สําหรับวาระระหว่างวันที่ 1 มกราคม 2565 – 31 ธันวาคม 2567
26.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
27.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
28.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
29.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการสถาบันระหว่างประเทศเพื่อการค้าและการพัฒนา
30.  เรื่อง  การแต่งตั้งกรรมการในคณะกรรมการสภาสถาปนิก
31.  เรื่อง  การแต่งตั้งกรรมการผู้ทรงคุณวุฒิในคณะกรรมการตรวจสอบและประเมินผลภาคราชการ
**************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงกําหนดค่าธรรมเนียมสําหรับการประกอบกิจการเกี่ยวกับสินค้าเกษตร พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดค่าธรรมเนียมสําหรับการประกอบกิจการเกี่ยวกับสินค้าเกษตร พ.ศ. .... ที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานคณะกรรมการกฤษฎีกาไปประกอบการพิจารณาด้วย แล้วดําเนินการต่อไปได้
ทั้งนี้ ร่างกฎกระทรวงที่ กษ. เสนอ เป็นการยกเว้นค่าธรรมเนียมการออกใบแทนใบอนุญาตเป็นผู้ผลิต ผู้ส่งออก หรือผู้นําเข้าสินค้าเกษตรตามมาตรฐานบังคับ และผู้ประกอบการตรวจสอบมาตรฐาน และการต่ออายุใบอนุญาตเป็นผู้ผลิต ผู้ส่งออก หรือผู้นําเข้าสินค้าเกษตรตามมาตรฐานบังคับเฉพาะกรณีบุคคลธรรมดาให้แก่ผู้ประกอบกิจการดังกล่าว รวมทั้งกําหนดค่าธรรมเนียมสําหรับประกอบกิจการเกี่ยวกับสินค้าเกษตร เพื่อให้การจัดเก็บค่าธรรมเนียมสอดคล้องกับสถานการณ์ปัจจุบัน และลดภาระของผู้ประกอบกิจการสินค้าเกษตร
สาระสําคัญของร่างกฎกระทรวง
1. กําหนดค่าธรรมเนียมสําหรับการประกอบกิจการเกี่ยวกับสินค้าเกษตร ดังนี้
รายการ
อัตราค่าธรรมเนียม (ฉบับ/บาท)
1. ใบอนุญาตตามมาตรา 20
(ก) บุคคลธรรมดา
(ข) นิติบุคคล